**MÓDOSÍTÓ INDÍTVÁNY**

a Képviselő-testület 2016. december 15-i ülésének 7. napirendjéhez

**Tisztelt Képviselő-testület!**

A Képviselő-testület a 2016. december 15-i ülésén 7. napirendi pontként tárgyalja a **„Döntés a Nagykovácsi Településüzemeltetési Kft. jogutód nélküli megszüntetéséről és a településüzemeltetési közfeladatok intézményi formában történő ellátásáról”** című előterjesztést.

A határozati javaslathoz az alábbi módosító javaslatot nyújtom be:

**„V. Határozati javaslat**

**Tárgy: A Nagykovácsi Településüzemeltetési Közhasznú Nonprofit Kft. ügyvezetőjének jutalmazása**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Településüzemeltetési Közhasznú Nonprofit Kft. ügyvezetője részére bruttó 300.000 Ft összegű jutalmat állapít meg. Felkéri a Polgármestert, hogy tegye meg a szükséges intézkedéseket.

**Határidő:** azonnal

**Felelős:** Polgármester”

A módosító javaslat indokolását szóban ismertetem a tisztelt Képviselő-testülettel. Kérem, szíveskedjenek elfogadni az indítványt.

Nagykovácsi, 2016. december 12.

Kiszelné Mohos Katalin

polgármester